kardosdrur/scandi-wiki huggingface dataset:
Damestenen

Damestenen (Dammestenen eller Hesselagerstenen) er Danmarks største sten. Den ligger tæt ved den sydøstfynske landsby Hesselager. Damestenen blev ført hertil fra Sydsverige af is under den sidste istid og kaldes en vandreblok. Stenen er 10 meter høj, har en omkreds på 45,8 meter og vejer 1000 ton. Damestenen består af middelkornet granit, den er rød-grå og har flere steder smalle bånd (gange) af den vulkanske bjergart diabas.
Damestenen var baggrund for talrige myter og sagn. Her er to versioner om stenens oprindelse: 

Man fortæller, at en dame, der boede i Hou (den nordre ende af Langeland), forbitret over at spiret af Svindinge Kirke tjente de søfarende til for godt et mærke, i vrede engang kastede den omtalte sten imod Svindinge spir. Men uagtet man ikke kan nægte, at den gode dame har haft kræfter og forstået at tage sigte, har stenen dog kun nået 2/3 af vejen.

En anden version:

Da heksen havde kastet stenen og den var godt på vej til Svindinge, kom der en engel ned fra himlen og satte sin fod på den, så den faldt ned, der, hvor den nu ligger. Og ovenpå er der et mærke, som af en fod.

Eksterne henvisninger 

ystrom.dk
 fynhistorie.dk

Vandreblokke i Danmark
Fyn
Lokaliteter i Svendborg Kommune
Where the Wild Roses Grow

"Where the Wild Roses Grow" er en sang skrevet af den australske musiker Nick Cave til Nick Cave and the Bad Seeds's niende album Murder Ballads (1996). Kylie Minogue optræder som gæstesanger på indspilningen. Sangen blev udgivet som den første single i efteråret 1995, og nåede Top 3 i Norge, Top 5 i Australien og Top 20 i Tyskland, USA og New Zealand.

Cave blev inspireret til at skrive "Where the Wild Roses Grow" efter at have hørt den traditionelle sang, "The Willow Garden", en fortælling om en mand som kurtiserer en kvinde og dræber hende da de er ude sammen.

Nick Cave-sange
Kylie Minogue-sange
Singler fra 1995
Moskvakanalen

Moskvakanalen (, også kaldet ,  indtil 1947) er en kanal der forbinder Moskva-floden med hovedvandvejen i europæisk Rusland, Volga. Kanalen ligger i den vestlige del af selve Moskva samt i Moskva oblast. Den forbinder Moskva-floden ved den 191. kilometer fra dens udspring med Volga i byen Dubna. Kanalen er 128 km lang og blev bygget i 1932 til 1937 af gulagfanger.

Takket være denne kanal har Moskva adgang til fem have: Hvidehavet, Østersøen, det Kaspiske Hav, det Azovske Hav og Sortehavet. Derfor kaldes Moskva også "de fem haves havn" (). Udover transport bidrager kanalen ligeledes med ca. halvdelen af Moskvas drikkevandsforsyning og bredderne bruges til rekreative områder.

Eksterne henvisninger 

Kanaler i Rusland
Kanalen
Kanalen
Etableret i 1937
Kanaler anlagt i Sovjettiden
Sund & Bælt

Sund & Bælt er et dansk, statsejet holdingselskab, der varetager den overordnede styring af datterselskaberne A/S Storebælt, A/S Øresund, Sund & Bælt Partner A/S, BroBizz A/S, A/S Femern Landanlæg samt Femern A/S. Selskabet beskæftiger 200 ansatte, hvoraf størstedelen er beskæftiget i A/S Storebælt.

Sund & Bælt varetager en lang række opgaver i forhold til transporten over Storebælt, Øresund og i fremtiden også Femern Bælt. Sund & Bælt Partner arbejder dog med rådgivningsarbejde, primært i udlandet, i forbindelse med større byggeprojekter. Ekspertisen i selskabet bygger på erfaringerne fra anlægget af Storebæltsbroen og Øresundsbroen.

Eksterne henvisninger 
Sund & Bælts hjemmeside

Statsejede virksomheder i Danmark
Holdingselskaber i Danmark
Nanotråd

Nanotråd er en cylindrisk struktur med en diameter i omegnen en nanometer (10-9 meter). Nanotråd har typisk en stort længde til bredde ratio, med en længde på mellem 10 og 1000 nm (dog typisk mellem 20nm og 50μm). Nanotråd kan fremstilles af mange forskelige materialer, bl.a. metaliske (f.eks. Au, Ag, Pt, etc.), halvledere (f.eks. Si, GaAs, InP, etc.) og isolerende (f.eks. SiO2, TiO2, etc.) og kan bestå af flere af disse i samme Nanotråd.
Nanotråd indgår på grund af sine strukturelle og elektriske egenskaber både i den biologiske og den fysiske del af nanoteknologien.

Fremstilling
Tråden laves af metal-ioner, f.eks. Au-ioner (guld). Hver ion er omkring 0,2-0,3 nm.
Det kan gøres ved brug af et Scanning Tunnel Microscope (STM), der kan lave et 3d billede af 
et atomart lag. 
STM mikroskopet fungerer ved at føre en lille tip henover atomerne og på den måde måle afstanden 
til dem.
Mikroskopet gør det næsten muligt at se de enkelte atomer side om side.

Ved at lade tippen på mikroskopet berøre overfalden er det muligt at placere atomerne et ad gangen.

En anden teknik for produktion af nanotråde er Vapor-Liquid-Solid metoden (forkortet VLS). Ved denne teknik bruges der flydende katalysepartikler, typisk guld. Det ønskede materiale indtroduceres i gasfase, hvorpå aflejring begyndes. Under normale omstændigheder er denne metode langsom, men katalysepartiklen forøger hastigheden, ved at opløse gassen indtil mætningspunktet er nået. Ved dette punkt vil nanotråden begynde at gro under katalysepartiklen, i fladen mellem flydende og fast stof. Nanotrådens vækst stoppes ved at ekstrahere gassen.
Kompositionen af materialer i nanotråden kan styres ved at udskifte gassen, dette anvendes hvis målet er at opnå en forskelligartet struktur i nanotråden.

Elektriske Egenskaber
Nanotråd kan på grund af sin bredde, opføre sig som et 1-dimensionelt system for elektroner, da de er begrænsede på tværs af nanotråden. Dette resulterer i, at elektronerne antager diskrete energiniveauer, samt at tilstandstætheden ændres i forhold til den set i et 3-D system. I denne størelsesorden spiller kvanteeffekter en afgørende rolle for ledningsegenskaberne af et materialle. Elektrisk ledning gennem en 1-D struktur vil, såfremt den termiske energi er lav nok, ikke overholde Ohms lov, men ske i diskrete trin. Trinhøjden betegnes som ledningskvantet og har værdien:

Anvendelse
Trådene bruges som meget små elektriske ledninger. 
De kan også bruges til at gøre f.eks. plastik magnetisk eller elektrisk ledende . 
Nanotråde er bl.a. med til at gøre forskellige komponenter mindre. 
Et eksempel på dette er IBMs Racetracks .

Kildeliste

Nanoteknologi
Katrine Falkenberg

Katrine Falkenberg (født 15. maj 1975) er en dansk skuespiller og sanger.

Falkenberg er student fra Århus Katedralskole i 1995 og uddannet i musikteater fra Royal Academy of Music, London i 2003. Hun har bl.a. haft roller ved Fredericia Teater (bl.a. Sandy i Grease), Folketeatret, Musikhuset Aarhus samt i Glassalen i Tivoli, hvor hun hvert år siden 2006 har medvirket i Crazy Christmas Cabaret.  Derudover har hun medvirket i flere spillefilm, ligesom hun har fungeret som reklamespeaker bl.a. for Suzuki.

I 2007 deltog hun i Dansk Melodi Grand Prix med sangen "It's a Beautiful Day", som endte på en samlet fjerdeplads.

Filmografi

Film

TV-serier

Diskografi 
 Egtved Pigen (med Stig Rossen) (1999)
 A Little Invitation (2007)
 I de små timer (2017)

Referencer

Eksterne henvisninger 
 Katrine Falkenbergs hjemmeside
 

Skuespillere fra Danmark
Sangere fra Danmark
Deltagere ved Dansk Melodi Grand Prix 2007
Studenter fra Aarhus Katedralskole
Tegnefilmsdubbere fra Danmark
1,000 Guineas Stakes

1,000 Guineas Stakes er et hestevæddeløb i Storbritannien i gruppe 1, som er åbent for treårige hopper af racen engelsk fuldblod (xx). Løbet afvikles hvert år sent i april eller tidligt i maj på banen Rowley Mile på Newmarket Racecourse i Suffolk på den søndag, der følger efter løbet 2000 Guineas Stakes.

1000 Guineas er det andet af Storbritannines fem klassiske løb, og det første, hvor kun hopper kan deltage. Det er det første af de tre Triple Crown-løb for hopper, hvor Oaks og St Leger følger.

Historie
1000 Guineas blev afviklet første gang den 28. april 1814, fem efter efter det første løb for fuldblodsheste, hvor også vallakker og hopper kunne deltage, løbet 2000 Guineas. De to løb blev indstiftet af Jockeyt Club under ledelse af Sir Charles Bunbury, der tidligere havde været med til at etablere det britiske Epsom Derby. De to løb fik navn efter den oprindelige præmiesum (en guinea svarede til 21 shilling, eller £1,05).

I midten af 1860'erne var 1000 Guineas blevet et at Storbritanniens mest prestigefyldte løb for tre-årige, og konceptet inspirerede flere andre lande til at afvikle tilsvanrende løb. I Europa kendes i dag German 1,000 Guineas, Irish 1,000 Guineas, Poule d'Essai des Pouliches i Frankrig og i Italien Premio Regina Elena. I Danmark kaldes løbet Mowerinaløbet og afvikles årligt på Klampenborg Galopbane

Se også 
2,000 Guineas Stakes

Hestevæddeløb
Sport i England
Etableret i 1814
Isotropi

Isotropi er i fysikken et udtryk for at der i et system ikke findes nogen foretrukken retning (invarians under rotationer). Man kan fx tale om at et stof er isotropt eller at universet er isotropt (ofte en grundantagelse i kosmologien).

Modsætningen til isotropi betegnes anisotropi.

Ordet isotropi betyder uafhængighed af retning. 
Det stammer fra det græske isos "lige, ligedannet, lige stor" og trope "vending, retning"

Se også 
 Homogenitet
 Isotropantenne

Fysik
Wallenfels

Wallenfels er en by i Landkreis Kronach i Regierungsbezirk Oberfranken i den tyske delstat Bayern.

Geografi 

Wallenfels hører til Planungsregion Oberfranken-West og ligger i Oberes Rodachtal i Naturpark Frankenwald i floddalen til Wilde Rodach. Det højeste punkt er Geuserberg med 708 moh.

Inddeling 
Ud over Wallenfels med 2.476 indbyggere, ligger i kommunen landsbyerne:
 Geuser/Dörnach 55 indb.
 Neuengrün 149 indb.
 Schnaid 352 indb.
 Wolfersgrün 237 indb.

Eksterne henvisninger 

Frankenwald
NEEM

North Greenland Eemian Ice Drilling (forkortet NEEM) er et internationalt forskningsprojekt der, igennem boringer i den grønlandske indlandsis, forsøger at finde en iskerne, der rækker tilbage igennem forrige mellemistid, Eem.

Boringerne foretages ca. 500 km øst for Thule Air Base, hvor man borer igennem ca. 2.550 meter tyk indlandsis ned til grundfjeldet for at udtage iskerner.

Efter Camp Century lukkede i 1966, har der været flere iskerneprojekter på Grønlands indlandsis.

Projektet hører under Københavns Universitet i Kangerlussuaq.

Eksterne kilder og henvisninger 
 Projektets hjemmeside
 NEEM-side fra Center for Is og Klima 

Naturvidenskab
Grønlands geografi
Discount

Discount (engelsk ord for rabat) bliver på dansk brugt til at beskrive lavpris indenfor handel. Ordet discount bliver brugt når man primært fokuserer på en lav pris som salgsargument. Der findes en række discountbutikker, der bruger prisen som det primære salgsparameter, men også andre butikker kan have et sortiment af discountvarer som primært sælges med en lav pris som argument.

Se også
Discountbutik

Handel
Mikroøkonomi
Cæcilianisme

Cæcilianisme (efter musikkens skytshelgen Sankt Cæcilia) er en kirkemusikalsk reformbevægelse som i begyndelsen af 1800-tallet trådte frem som en reaktion mod den symfonisk prægede kirkemusik med orkesterakkompagnement; man genoplivede musikalske værdier fra Palestrinatiden i 1500-tallet med gammelklassisk vokalpolyfoni 

Note

Se også 
 Cæciliaforeningen (København)

Musikhistorie
2,000 Guineas Stakes

2,000 Guineas Stakes er et hestevæddeløb i Storbritannien, som er åbent for tre-årige hingste og hopper af racen engelsk fuldblod. Løbet, der har en længde på én mile (1.609 meter), finder sted hvert år sent i april eller tidligt i maj og afvikles på Newmarket Racecourse i byen Newmarket i Suffolk.

Løbet anses som et af de fem største løb i England og er et af de tre løb, der skal vindes for at vinde den prestigefyldte Triple Crown.

Løbet blev afviklet første gang i 1809.

Se også 
1,000 Guineas Stakes

Hestevæddeløb
Sport i England
Etableret i 1809
Guds Børnehær

Guds Børnehær (originaltitel: Jesus Camp) er en dokumentarfilm fra 2006, instrueret af Rachel Grady og Heidi Ewing og omhandlende en Pinsebevægelses-/karismatisk sommerlejr for børn som bruger deres somre på at lære og praktisere deres "profetiske evner" og bliver oplært i troen på at de kan "tage Amerika tilbage for Kristus." Ifølge distributøren kommer dokumentaren "uden nogen inkluderet bestemt synsvinkel" og forsøger at være "en ærlig og neutral gengivelse af en faktion af det evangeliske kristne fællesskab". 

23. januar 2007 blev Guds Børnehær nomineret til en Oscar for Bedste Dokumentarfilm. Den tabte til Davis Guggenheim og Al Gore's En ubekvem sandhed.

Dokumentaren blev vist på DR2 16. december 2008. Kort forinden udsendte Pinsebevægelsen en pressemeddelelse hvori den tog afstand fra de metoder som prædikanter benytter i filmen.

Modtagelse 
Guds Børnehær har 87% positive anmeldelser på Rottentomatoes.com. Den har 7.6/10 på IMDB, hvor den er blevet anmeldt af over 6.000 seere.

Michael Smith fra Tulsa World gav filmen tre stjerner ud af fire, og beskrev den som "...ligefrem..." og "...et afslørende og upartisk syn på dannelsen af morgendagens Guds hær."

Chicago Tribune-anmelder Jessica Reaves gav også filmen tre stjerner ud af fire og skrev at Guds Børnehær er "...et oplysende og ærligt kig på hvad styrkerne kendt som det evangeliske Amerika tror på, prædiker og lærer deres børn..." og konkluderede at hvad filmskaberne "...har opnået her er bemærkelsesværdigt – at fange den ufornuftige menneskelighed, krav og utæmmede politiske vilje hos en religiøs bevægelse."

Fodnoter

Eksterne henvisninger 
Officielle sider
 jesuscampthemovie.com – officiel side for filmen
 Levi's forældres side for reaktioner på filmen  
 Jesus Camp-synopsis – fra Magnolia Pictures
 Kids in Ministry International (KIMI), sponsororganisationen bag sommerlejren

Andet
 Videointerview  med instruktørerne Heidi Ewing og Rachel Grady
 Good Morning America – diskussion af videoen
 Good Morning America – Fischer, Papantonio og Diane Sawyer – diskussion af videoen
 World News Tonight – rapport om videoen
 A talk with Becky and Mike – diskussion af videoen
 Headline Prime, Erica Hill taler med Fischer og Papantonio – diskussion af videoen
 CBN News – videorapport og diskussion med pastor Becky Fischer
 Interview med Heidi Ewing og Rachel Grady for LX.TV
 "Religion, Worldviews and Controversy Pitch Their Tents at Jesus Camp"  — interview med Heidi Ewing, Rachel Grady og Becky Fischer.
 "True religion genes"  – interview med Heidi Ewing

Databaser
 

Amerikanske film fra 2006
Dokumentarfilm fra USA
Neutralt element

I matematik er et neutralt element (også kaldet identitetselement eller blot identiteten, når konteksten tillader det) et element af en bestemt type i en mængde mht. en binær operator på mængden. Elementet lader andre elementer stå uændret, når det kombineres med dem. Terminologien bruges for grupper og relaterede begreber; betragtes f.eks. de hele tal med addition som operator, er 0 et neutralt element, da summen af 0 og et givet tal er tallet selv.

Lad (S,*) være en mængde S med en binær operator * (kendt som en magma). Da kaldes et element e (af tysk, einselement) i S en venstreidentitet, hvis e * a = a for alle a i S og en højreidentitet, hvis a * e = a for alle a i S. Hvis e både er en venstre- og højreidentitet, kaldes e en tosidet identitet eller blot en identitet (og ofte også identiteten i bestemt form, da en tosidet identitet let ses at være entydig).

En identitet mht. addition kaldes en additiv identitet (og betegnes ofte 0), og en identitet mht. multiplikation kaldes en multiplikativ identitet (og betegnes ofte 1). Denne skelnen foretages oftest for mængder med begge typer operatorer såsom ringe.

Algebra
Abstrakt algebra
Binære operationer
Weißenbrunn

Weißenbrunn er en kommune i Landkreis Kronach i Regierungsbezirk Oberfranken i den tyske delstat Bayern.

Geografi 
Weißenbrunn (325 moh.) ligger ved den sydvestlige udkant af Frankenwald. Kommunen ligger sydøst for Kronach i dalen til Leßbach ved Bier- und Burgenstraße (B 85) mellem Kronach og Kulmbach og er omkranset af op til 500 meter høje skovklædte bjerge.

Ud over Weissenbrunn ligger i kommunen landsbyerne:
 Reuth (indlemmet 1971)
 Eichenbühl (indlemmet 1971)
 Thonberg (indlemmet 1972)
 Hummendorf (indlemmet 1972)
 Gössersdorf (1976) und
 Wildenberg (indlemmet 1978).
 Grün

Frankenwald
Wilhelmsthal

Wilhelmsthal er en kommune i Landkreis Kronach i Regierungsbezirk Oberfranken i den tyske delstat Bayern.

Geografi 
Kommunen ligger i Naturpark Frankenwald. Gennem kommunen løber bækken Grümpel.

Inddeling 
Ud over Wilhelmsthal, ligger i kommunen landsbyerne:

Eksterne henvisninger 

Frankenwald
Kostas Simitis

Konstantinos Simitis eller Kostas Simitis (født 23. juni 1936) var en græsk politiker, der var Grækenlands premierminister i perioden 1996-2004.

Han var en modstander af den græske militærjunta 1967-1974 og var i eksil under dennes ledelse. Han var sammen med Andreas Papandreou en af grundlæggerne af PASOK.

Eksterne henvisninger 

 

Politikere fra Grækenland
Grækenlands statsministre
Landkreis Kulmbach

Landkreis Kulmbach ligger midt i Regierungsbezirk Oberfranken i den tyske delstat Bayern. Nabokreise er mod nord Landkreis Kronach og Landkreis Hof, mod øst og syd Landkreis Bayreuth og mod vest Landkreis Lichtenfels.

Geografi 
Området som udgør Landkreis Kulmbach er mod nordøst en del af Frankenwald, mod øst af  Fichtelgebirge, i sydvest og vest af Fränkische Schweiz og det Obermainischen Hügelland. De største floder i landkreisen er begge kildefloder til Main: Weißer Main (midt i kreisen) og Roter Main (i syd), der i den vestlige ende af byen Kulmbach forener sig til Main.

Byer og kommuner 
Kreisen havde   indbyggere pr.

Eksterne henvisninger 

 Ein Rundgang durch die Archäologie des Kulmbacher Landes im Landschaftsmuseum Obermain
Karl-G Prasse

Karl Gottfried Prasse (født 14. august 1929 i Hamborg, død 12. april 2018 i Værløse), var en dansk lingvist med focus på berbisk sprog.
Han beskæftigede sig især med tuaregisk sprog der primært tales i Niger og Mali.
For dette sprog har han udarbejdet et skriftsprog og udarbejdet en komplet grammatik.

Prasse tog magisterkonferens i ægyptologi 1956 og forskede i hamito-semitiske sprog og specialiserede sig tidligt i berberisk og arabiske dialekter (Kairo-dialekt) med særligt fokus på berbersproget tuaregisk. Han virkede som lektor i berberisk og arabiske dialekter ved Københavns Universitet 1969-1996.
 
Skolen l'École touarègue de K.G. Prasse i Amätältal i Niger er opkaldt efter ham.
I 2008 fik han tildelt Det kgl. danske Videnskabernes Selskabs guldmedalje for sin forskning i tuaregisk.

Prasse blev født i Hamborg af en tysk mor og dansk far. 
Efter den nazistiske magtovertagelse valgte forældrene at flytte til Tønder hvor Karl-G Prasse voksede op med sin lillesøster i et tresproget hjem med dansk, tysk og sønderjysk.
Han blev i 1959 gift med Bodil Andersen. Parret boede i Værløse og  fik to børn.

Bibliografi

Hovedværker  
 1972-1973-1974-2009: Manuel de grammaire touarègue (Hoggar-dialekt) 1-4.
 1989-1990: Poésies touarègues de l'Ayr, 1) tuaregisk tekst 2) fransk oversættelse
 2003: Dictionnaire touareg-français 1-2 (Älqamus tëmazhëq-tëfränsist)

Udvalgte artikler

Litteratur

Referencer 

Lingvister fra Danmark
Donovan Comics

Donovan Comics var et lille dansk tegneserieforlag, som startede i 2004. Forlaget var et enmandsforlag, som blev startet i ren frustration over den manglende afslutning af trilogien Marshal Blueberry på dansk. Senere blev det forlagets mål at udgive flest mulige af de serier, som aldrig var blevet afsluttet på dansk. Det omfatter bl.a. serier som Ridder Goodwill, XIII, Blueberrys unge år, Largo Winch og altså føromtalte Marshal Blueberry.

Den 1. juli 2017 blev forlagets lager, rettigheder og alt andet overtaget af Faraos Cigarer.

Eksterne henvisninger 
 Officiel hjemmeside 
 dansketegneserier.dk om forlagets udgaver

Tegneserier fra Danmark
Etableret i 2004
Forlag fra Danmark
Cursed

Cursed er en amerikansk gyserfilm fra 2005, instrueret af Wes Craven. I hovedrollerne er Christina Ricci, Joshua Jackson og Jesse Eisenberg

En mørk og regnfuld aften kommer de to søskende Ellie og Jimmy kørende i deres bil, da de bliver angrebet af et væsen, der rammer bilen med så stor kraft, at de bliver slynget af vejen. Mirakuløst over Ellie og Jimmy angrebet, men bagefter opdager de, at de har fået overnaturlige kræfter. Desværre viser kræfterne sig at skyldes en forbandelse, som bliver sværere og sværere for de to at styre.

Eksterne henvisninger
 

Gyserfilm fra USA
Amerikanske film fra 2005
Weißer Main

Weißer Main er den nordlige højre kildeflod til Main. Den har sit udspring i Fichtelgebirge og møder sydvest for Kulmbach, ved Steinenhausen, Roter Main. Længdeangivelserne svinger mellem 41 km og 52,8 km. 

Weißer Mains kilde ligger i en højde af 887 moh. på østsiden af Ochsenkopf i Fichtelgebirge. Markgreve Friedrich fastlagde den i 1717 med granitblokke, og lod Hohenzollernslægtens våbenskjold hugge i stenen. Johann Wolfgang von Goethe, der  besøgte kilden i 1785, mente dog at Seehausbrunnen sydøst for Schneeberg er Mains kilde. Han skrev: . 

Weißmainkilden regnes for Mains kilde, selv om Roter Main er nogle få kilometer længere.

Geografi

Tilløb 
Paschenbach (højre)
Kroppenbach (højre)
Brommbergsbach (venstre)
Lützelmain (venstre)
Steinbach (venstre)
Schmelzbach (venstre)
Zoppatenbach (venstre)
Ölschnitz (højre)
Rimlasgrundbach (højre)
Oberes Wiesenbächlein (venstre)
Unteres Wiesenbächlein (venstre)
Kronach (venstre)
Streitmühlbach (højre)
Laubenbach (højre)
Trebgast (venstre)
Feulner Bach (højre)
Veitsgraben (venstre)
Mühlgraben (venstre)
Schorgast (højre)
Teufelsgraben (højre)
Purbach (højre)
Dobrach (højre)
Kinzelsbach (højre)

Byer langs floden 
 Bad Berneck
 Kulmbach

Eksterne henvisninger 

www.bayern-fichtelgebirge

Floder i Bayern
Santiago de Cuba

Santiago de Cuba er en by i det sydøstlige Cuba, der med et indbyggertal (pr. 2004) på cirka 494.000 er landets næststørste by. Byen er hovedstad i en provins af samme navn og ligger på landets kyst til det Caribiske hav.

Byer på Cuba
Havnebyer
Camagüey

Camagüey er en by i det centrale Cuba, der med et indbyggertal (pr. 2004) på cirka 325.000 er landets tredjestørste by. Byen er hovedstad i Camagüey Provinsen og blev grundlagt i 1528.

Eksterne henvisninger 

Byer på Cuba
Verdensarvsområder på Cuba
Holguín

Holguín er en by i det sydøstlige Cuba, der med et indbyggertal (pr. 2004) på cirka 327.000 er landets fjerdestørste by. Byen er hovedstad i en provins af samme navn og blev grundlagt i 1523.

Erhverv
I byen ligger bryggeriet Cervecería Bucanero.

Eksterne henvisninger 

Byer på Cuba
Bayamo

Bayamo er en by i det sydøstlige Cuba, med et indbyggertal (pr. 2004) på cirka 222.000. Byen er hovedstad i provinsen Granma og blev grundlagt i 1513.

Byer på Cuba
Victoria de Las Tunas

Santiago de Las Tunas (eller bare Las Tunas) er en by i det østlige Cuba, med et indbyggertal (pr. 2004) på cirka 187.000. Byen er hovedstad i den cubanske provins Las Tunas og blev grundlagt i 1759.

Byer på Cuba
Almondbank

Almondbank er en landsby (village) i regionen Perth and Kinross i Skotland. Landsbyen ligger på sydsiden af floden Almond, og er i dag i praksis en forstad til Perth 6,5 kilometer sydvest.

Ved folketællingen i 2001 havde Almondbank 610 indbyggere. 
I 2006 blev folketallet estimeret til 1.050 indbyggere.

Referencer 

Byer i Skotland
Cienfuegos

Cienfuegos er en by i det centrale Cuba med et indbyggertal (pr. 2004) på cirka 164.000. Byen er hovedstad i en provins af samme navn og ligger på landets kyst til det Caribiske hav. Byen kom i 2005 på UNESCOs Verdensarvsliste.

Byer på Cuba
Havnebyer
Verdensarvsområder på Cuba
Pinar del Río

Pinar del Río er en by i det nordvestlige Cuba med et indbyggertal (pr. 2004) på cirka 191.000. Byen er hovedstad i Pinar del Río Provinsen og blev grundlagt i 1774.

Byer på Cuba
Matanzas

Matanzas er en by i det nordvestlige Cuba, med et indbyggertal (pr. 2004) på cirka 144.000. Byen er hovedstad i en provins af samme navn og ligger på landets kyst til det Caribiske hav. Den blev grundlagt i 1693.

Byer på Cuba
Havnebyer